open-index/open-wikipedia-markdown huggingface dataset:
Dave Duerson

**David Russell ”Dave” Duerson** (28. marraskuuta 1960 Muncie, Indiana – 17. helmikuuta 2011 Sunny Isles Beach, Florida) oli yhdysvaltalainen amerikkalaisen jalkapallon pelaaja, pelipaikaltaan takapuolustaja ().

## Pelaajaura
Ennen ammattilaisuraansa Duerson pelasi Notre Damen yliopiston amerikkalaisen jalkapallon joukkueessa, ja suoritti taloustutkinnon. Hän sai NFL-varauksen vuonna 1983, jolloin Chicago Bears varasi hänet varaustilaisuuden kolmannella kierroksella. Hän vakiinnutti paikkansa seuran avauskokoonpanossa kolmannella ammattilaiskaudellaan, kaudella 1985, ja oli voittamassa tuolla kaudella ensimmäistä Super Bowlin mestaruuttaan (Super Bowl XX). Hänet valittiin Chicagon-vuosinaan neljästi peräkkäin NFL:n tähdistöotteluun eli Pro Bowliin, kausina 1985–1988.

Duerson siirtyi kaudeksi 1990, seitsemän Bearsissa pelatun kauden jälkeen, New York Giantsiin ja oli voittamassa tuolla kaudella, ainoallaan seurassa, toista Super Bowlin mestaruuttaan (Super Bowl XXV). Hän pelasi uransa viimeiset kaudet, kaudesta 1991 kauteen 1993, Phoenix Cardinalsissa.

Neljän Pro Bowl -valinnan lisäksi Duerson valittiin 11 kautta kestäneen NFL-uransa aikana kerran sekä Pro Football Weekly -lehden, Pro Football Writers Associationin (PFWA) että Sporting News -lehden ensimmäiseen All-Pro-tähdistökentälliseen. Tämä tapahtui kaudella 1986, jolla hän teki takamiesten () yhden kauden aikana tekemien säkitysten ennätyksen, seitsemän säkitystä. Ennätyksen rikkoi kaudella 2005 Arizona Cardinalsin Adrian Wilson. Hänet valittiin myös kahdesti, kausina 1986 ja 1987, Associated Pressin toiseen All-Pro-tähdistökentälliseen ja palkittiin kaudella 1987 NFL Man of the Year Awardilla, palkinnolla, jonka myöntämisperusteena on pelaajan harjoittama vapaaehtois- ja hyväntekeväisyystyö.

## Pelaajauran jälkeen
Pelaajauransa jälkeen Duerson oli mukana liike-elämässä. Hän osti makkaroita pikaruokaravintoloille valmistaneen Brooks Sausage Companyn, myöhemmin nimeltään Fair Oaks Farm, ja oli sen pääomistaja vuoteen 2002, jolloin myi sen. Tämän jälkeen hän perusti uuden yrityksen, Duerson Foodsin, joka ajautui kuitenkin talousvaikeuksiin. Yritys joutui selvitystilaan vuonna 2006 ja suurin osa sen omaisuudesta jouduttiin huutokauppaamaan.

Duerson oli 24 vuoden ajan naimisissa Alicia Duersonin kanssa, josta erosi vuonna 2007. Vuotta aikaisemmin hänet oli tuomittu sakkoihin vaimonsa pahoinpitelystä. Duersonilla oli neljä lasta.

Duerson kuoli helmikuussa 2011, 50-vuotiaana. Hän teki itsemurhan ampumalla.

## Lähteet
Vanadiinitrioksidi

**Vanadiinitrioksidi** eli **vanadiini(III)oksidi** (V2O3) on vanadiinin oksidi. Sitä käytetään pääasiassa katalyyttinä. Luonnossa vanadiinitrioksidi esiintyy karelianiittimineraalina.
__notoc__
## Ominaisuudet
Huoneenlämpötilassa vanadiinitrioksidi on mustaa jauhemaista ainetta. Se ei liukene veteen, mutta liukenee happoihin, jolloin muodostuu vihreä liuos. Väri aiheutuu heksa-akvavanadiini(III)kompleksi-ionista ([V(H2O)6]3+). Kyseiset vanadiini(II)liuokset ovat hyvin vahvasti pelkistäviä.

Vanadiinitrioksidin rakenne muistuttaa korundin kiderakennetta. Kiderakenne muuttuu 160&nbsp;K (–113&nbsp;°C) lämpötilassa ja yhdisteen sähkönjohtokyky muuttuu metallimaisesta eristeeksi.

## Valmistus ja käyttö
Vanadiinitrioksidia voidaan valmistaa pelkistämällä divanadiinipentoksidia vedyllä tai hiilimonoksidilla tai kuumentamalla vanadiinia divanadiinipentoksidin kanssa.

Vanadiinitrioksidia voidaan käyttää katalyyttinä valmistettaessa eteenistä etanolia tai syklohekseenin dehydrauksessa. Yhdisteellä on käyttöä myös metallurgiassa.

## Katso myös
*Vanadiinidioksidi

## Lähteet
Najib Razak

**Najib Razak** (s. 23. heinäkuuta 1953) on malesialainen poliitikko, ja Malesian pääministeri vuodesta 2009 vuoteen 2018.

## 1MDB-skandaali
Najib oli kehitysrahasto 1MDB:n hallituksen puheenjohtaja. Vuonna 2019 hän oli syytettynä valtavassa korruptio-oikeudenkäynnissä. Todisteina oli hänen asunnostaan löytyneitä koruja, käsilaukkuja ja muita luksustuotteita sekä hänen henkilökohtaisilta pankkitileiltään tehtyjä tilisiirtoja vähintään 600 miljoonan euron edestä.

Parlamenttivaaleissa toukokuussa 2018 opposition liittouman Mahathir Mohamad voitti pääministeri Najib Razakin johtaman Barisan National -koalition. Malesiaa lähes kymmenen vuotta hallinneen Najibin mainetta oli varjostanut laaja korruptioskandaali. Mahathirin johtama puolue Pakatam Harapan voitti yhdessä liittolaistensa kanssa 115 paikkaa parlamentin 222 paikasta, kun pääministeri Najibin johtama Barisan National sai vaaleissa 79 paikkaa. Aiemmin Barisan National -puolueella oli parlamentissa 113 paikkaa. 92-vuotiaasta Mahathir Mohamadista tuli samalla maailman vanhin valittu johtaja. Aiemmin hän oli toiminut Malesian pääministerinä 22 vuotta vuosina 1981–2003.

Huhtikuussa 2019 Malesiassa alkoi korruptio- ja rahanpesuoikeudenkäynti entistä pääministereriä Najibia vastaan. Najibin ja hänen liittolaistensa väitetään kavaltaneen miljardeja euroja valtion sijoitusrahastosta vuosina 2009–2014 ja heidän väitetään pesseen rahoja Yhdysvalloissa ja muualla maailmassa avaamiensa pankkitilien kautta. Syyttäjän mukaan kavalletuista rahoista päätyi Najibin omalle pankkitilille yli 600 miljoonaa euroa. Najib kiisti syytteet. Syytettynä oli myös Najibin vaimo Rosmah Mansor, joka myös kiisti syyllisyytensä.

28. heinäkuuta 2020 Najib tuomittiin osasta syytteitä 12 vuoden vankeuteen ja 42 miljoonan euron sakkoihin. Vankeustuomiota lyhennettiin 6-vuotiseksi helmikuussa 2024.

## Kritiikkiä
1. helmikuuta 2016 Najib nimettiin Aasian huonoimmaksi valtiovarainministeriksi.

Negeri Sembilanin palatsi peruutti 26. lokakuuta 2018 Najibille ja hänen vaimolleen Rosmah Mansorille annetut Datuk Seri -arvot.

10. toukokuuta 2019 Selangorin hallitsija sulttaani Sharafuddin Idris Shah keskeytti Najibin ja Rosmah Mansorin arvonimien myöntämisen odottamaan heidän oikeudenkäyntiään.

## Lähteet
Kleerup

**Andreas Kleerup**, tunnettu sukunimellään Kleerup on ruotsalainen levytuottaja, rumpali, ja jäsen ruotsalaisessa yhtyeessä The Meat Boys. 

Hän on tehnyt kappaleita yhdessä mm. Robynin, Titiyon, Lykke Li:n ja Cyndi Lauperin kanssa.
Kosovon sosialistinen autonominen alue

**Kosovon sosialistinen alue** (serbokroaatiksi: *Socijalistička Autonomna Pokrajina Kosovo*) oli autonominen sosialistinen alue osana Serbian sosialistista tasavaltaa vuodesta 1974 vuoteen 1990. Se on nykyisen Kosovon edeltäjä. Kosovon autonominen alue sai autonomian vuonna 1974.
Pohjanpaju

**Pohjanpaju** (*Salix lapponum*) on alle 1,5 m korkea pensas. Se kasvaa Pohjois-Suomessa yleisenä, Etelä-Suomessa harvinainen. Paljakalla tämä pajulaji kasvaa alle 1&nbsp;050 m korkeudessa.

Pohjanpaju voi risteytyä ainakin juolukkapajun (*Salix myrtilloides*) ja virpapajun (*Salix aurita*) kanssa.

## Lähteet

## Aiheesta muualla
* Kasviatlas 2020: Pohjanpajun (''Salix lapponum'') levinneisyys Suomessa.
* Pinkka, Lajintuntemuksen oppimisympäristö: Pohjanpaju (''Salix lapponum'')
* Luontoportti: Pohjanpaju (''Salix lapponum'')
* United States Department of Agriculture (USDA): ''Salix lapponum''
Kaunosiilikäs

**Kaunosiilikäs** (*Utetheisa pulchella*) on siilikkäisiin kuuluva eteläeurooppalainen perhoslaji.

## Koko ja ulkonäkö
Kaunosiilikäs on keskikokoinen, räikeänvärinen perhonen, jonka pohjaväriltään luonnonvalkoisissa, kapeissa etusiivissä on mustia täpliä ja jossain määrin siiven poikki suuntautuvia, kirkkaanpunaisia alueita. Takasiivet ovat leveät, vaaleat, ja niissä on epäsäännöllinen, tummanruskea reunus. Lepäävä perhonen pitää siipiään kattolaskuisesti ruumiin sivuilla. Siipiväli on 29&ndash;42&nbsp;mm.

Toukka on harvakseltaan karvainen, mustan ja valkoisen kirjava

## Levinneisyys ja lentoaika
Kaunosiilikäs on eteläinen perhoslaji, jonka yksilöitä harhautuu kuitenkin satunnaisesti myös Keski-Eurooppaan. Lajin luontainen levinneisyys ulottuu Pohjois-Afrikasta ja Espanjasta Turkkiin, Keski-Aasiaan ja Kiinaan saakka. Suomea lähimpänä kaunosiilikäs on tavattu Tanskassa neljä kertaa, viimeksi vuonna 2006. Lisäksi 1800-luvulta on havaintoja Baltiasta ja Venäjältä. Norjassa laji tavattiin ensimmäisen kerran vuonna 2022.

## Elinympäristö ja elintavat
Laji lentää avoimilla, harvakasvuisilla niityillä, aromaisilla alueilla ja merenrannoilla. Perhoset lentävät pääasiassa yöllä, mutta voivat lentää avoimesti myös päivällä. Lentoaika on kesäkuusta elokuuhun. Pohjois-Afrikassa kaunosiilikkäällä on kolme sukupolvea vuodessa. Laji talvehtii pienenä toukkana, muttei kestä Keski- tai Pohjois-Euroopan talvia. Toukka koteloituu lähelle maanpintaa.

## Ravintokasvi
Toukka elää useilla lemmikkikasveille, kuten lemmikeillä (*Myosotis*), purasruohoilla (*Borago*) ja rasteilla (*Anchusa*).

## Lähteet

## Aiheesta muualla
* UkMoths
Vojvodinan sosialistinen alue

**Vojvodinan sosialistinen alue** (serbokroaatiksi: *Socijalistička Autonomna Pokrajina Vojvodina* oli autonominen sosialistinen alue osana Serbian sosialistista tasavaltaa vuodesta 1963 vuoteen 1990. Alueen pääkaupunki oli Novi Sad. Vojvodinan autonominen alue sai autonomian vuonna 1963.
Burgasin alue

**Burgasin alue** () on Bulgarian alue maan kaakkoisosissa. Alue sijaitsee Mustanmeren rannikolla, ja sillä on yhteinen raja Turkin kanssa. Alue on nimetty maan neljänneksi suurimman kaupungin Burgasin mukaan. Burgasin alue on jaettu kolmeentoista kuntaan.

## Kunnat

*Aitos
*Burgas
*Kameno
*Karnobat
*Malko Tărnovo
*Nesebăr
*Pomorie

*Primorsko
*Ruen
*Sozopol
*Sredetš
*Sungurlare
*Tšarevo

## Lähteet

## Aiheesta muualla
Varnan alue

**Varnan alue** () on Bulgarian alue maan itäosissa. Alue sijaitsee Mustanmeren rannikolla. Alue on nimetty pääkaupunkinsa Varnan mukaan. Varnan alueen pinta-ala on 3&nbsp;819,5&nbsp;km². Vuoden 2009 lopulla Varnan alueella asui 465&nbsp;465 asukasta. Varnan alue on jaettu 12 kuntaan.

## Kunnat

*Aksakovo
*Avren
*Beloslav
*Bjala
*Dalgopol
*Devnja

*Dolni Tšiflik
*Provadija
*Suvorovo
*Valtši Dol
*Varna
*Vetrino

## Lähteet

## Aiheesta muualla
Dobritšin alue

**Dobritšin alue** () on Bulgarian alue maan koillisosissa. Alue sijaitsee Mustanmeren rannikolla. Alue on nimetty pääkaupunkinsa Dobritšin mukaan. Dobritšin alue on jaettu kahdeksaan kuntaan.

## Kunnat
*Baltšik
*Dobritš
*Dobritška
*General Toševo
*Kavarna
*Krušari
*Šabla
*Tervel

## Lähteet

## Aiheesta muualla
Laura Marling

**Laura Marling** (s. 1. helmikuuta 1990) on Hampshiressa, Englannissa syntynyt folk-laulaja-lauluntekijä.  Hänen laululleen ovat ominaisia silmiinpistävät melodiat ja runolliset sanoitukset. Hänen debyyttialbuminsa *[[Alas, I Cannot Swim]]* ja toinen albuminsa *[[I Speak Because I Can]]* olivat ehdolla Mercury Musicissa vuonna 2008 ja hän voitti parhaana naisartistina palkinnon vuoden 2011 Brit Awardseissa.

## Lähteet
O/OREOS

**O/OREOS** (Organism/Organic Exposure to Orbital Stresses) on yhdysvaltalainen CubeSat-satelliitti, joka painaa 5,5 kg. Sen kehittivät Small Spacecraft Division NASAn Ames Research Centerissä, ja sitä operoi Santa Claran yliopisto Kaliforniassa. Satelliitti laukaistiin 19. maaliskuuta 2010 Yhdysvaltain ilmavoimien satelliittilaukaisun mukana Orbital Sciences Corporationin Minotaur IV -raketilla Kodiakinsaarelta Alaskasta. Satelliitti toiminee kuusi kuukautta. Kyseessä on mikro-organismien säteilytystesti.   

Satelliitti on jatkoa Amesin biologisille kokeille avaruudessa GeneSat-1 ja PharmaSat. 

## Lähteet
Sysisiipi

**Sysisiipi** (*Phragmatobia luctifera*) on siilikkäisiin kuuluva, tumma perhoslaji.

## Koko ja ulkonäkö
Sysisiipi on hyvin tumma perhoslaji. Etusiivet ovat yksiväriset ja lähes mustat. Takasiivet hieman vaaleammat, läpikuultavat, ja niiden takareunassa on keltainen laikku. Pää ja keskiruumis ovat mustat, mutta takaruumis on kirkkaankeltainen ja siinä on mustia täpliä. Siipiväli on 26&ndash;35&nbsp;mm. Koiraat ovat naaraita kookkaampia.

## Levinneisyys ja lentoaika
Sysisiipi on keskieurooppalainen perhoslaji, joka on tavattu Pohjoismaissa vain kaksi kertaa: Tanskan Bornholmilla vuonna 2002 ja Suomessa Kirkkonummella vuonna 2004. Luontainen levinneisyys ulottuu Espanjasta Keski-Euroopan läpi Turkkiin, Kiinaan ja Japaniin saakka. Baltian maissa sysisiipeä tavataan paikoittain Viron, Latvian ja Liettuan rannikoilla.

Lentoaika on toukokuusta kesäkuulle ja myös ainoa Suomesta löytynyt yksilö oli lentänyt pyydykseen touko-kesäkuun vaihteessa

## Elinympäristö ja elintavat
Baltiassa sysisiipi viihtyy lämpimillä ja kuivilla ruohikkomailla. Alpeilla sitä tavataan myös kosteammista ympäristöistä. Molemmat sukupuolet lentävät yöllä lähellä maanpintaa. Koiraat tulevat valolle naaraita helpommin. Naaras munii noin 100 munaa, ja toukat ovat täysikasvuisia elokuussa. Kotelo talvehtii.

## Ravintokasvi
Toukka syö mm. voikukkia (*Taraxacum*), keltanoita (*Hieracium*) sekä ratamoita (*Plantago*).

## Lähteet

## Aiheesta muualla
* Perhoswiki
* Moths and Butterflies of Europe and North Africa
Lamu (kaupunki)

**Lamu** on kaupunki Kenian länsiosassa Lamun piirikunnan Lamun saarella. Lamun kaupungissa asuu runsaat 25&nbsp;000 asukasta. Lisäksi siellä on yli 2&nbsp;000 aasia. Aaseilla kuljetetaan kaikki tarpeellinen kaupungin kapeilla kujilla. Koko saarella ei ole kuin viisi autoa: vedenkuljetusauto, jäteauto, paloauto ja kaksi ambulanssia, joista toinen on ihmisille ja toinen aaseille. Lamun kaupunki on kuuluisa talojen taidokkaasti kaiverretuista ovista. Kaupungin keskusaukiolla on vanha portugalilaisten rakentama linnoitus, joka on nykyään pahasti rapistunut. 

Lamun vanha kaupunki kuuluu Unescon maailmanperintöluetteloon vuodesta 2001.

## Historiaa
Lamun kaupunki on Itä-Afrikan vanhimpia kaupunkeja. Sen kukoistusaika alkoi 1500-luvulla vilkkaana satamakaupunkina. Lamun talous perustui halpaan orjatyövoimaan. Sataman kautta kuljetettiin norsunluuta, sarvikuonojen sarvia, kilpikonnankuoria ja mangrovepuuta. Britit pakottivat Sansibarin luopumaan orjuudesta 1873. Lamu kuului tuolloin Sansibariin ja orjista luovuttiin myös siellä. Tämän jälkeen satamatoiminta hiipui.

## Nähtävyyksiä

**Lamun historiallinen museo*. Museossa kerrotaan paikallisesta historiasta ja kulttuurista.
**Saksalainen postimuseo*. Tehty vanhaan saksalaiseen postitoimistoon ja kertoo osaltaan kolonialismista saarella.
**Aasien suojelukeskus*. Keskus on tehty orvoille pikkuaaseille, mutta on myös avoin vierailuille.


Above view of the town of Lamu.jpg|Ilmakuva Lamun kaupungista Intian valtameren rannalla.
Shela fort - panoramio.jpg|Lamun linnoitus.
Lamu door.jpg|Lamun kaupungille tunnusomainen ovi.
Lamu 23 BG 648.jpg|Torikauppaa.
Donkey Loaded.jpg|Aasit ovat kuormajuhtia.

## Lähteet

## Aiheesta muualla
Lamun saaristo

**Lamun saaristo** sijaitsee Kenian itärannikolla Intian valtameressä. Saariston suurimmat saaret ovat Lamu, Manda (saarella on lentokenttä), Pate (saarista suurin) ja Kiwayu (saarista kauimmaisin). Lisäksi Mandan vieressä on pieni saari Manda Toto.

## Lähteet
Pate (saari)

**Pate** on saari Lamun saaristossa Kenian rannikolla Intian valtameressä. Se on suurin saariston saarista, ja sinne pääsee ainoastaan veneellä. Saarella olevat rauniot houkuttelevat paikalle turisteja.

## Lähteet
Kupriitti

**Kupriitti**, Cu2O on kupari(I)oksidia, joka sisältää jopa 88,8 % puhdasta kuparia. Sitä voi esiintyä muodottomina massoina tai kiteinä. Tenoriitissa (CuO), harvinaisemmassa kuparin oksidissa, on vähemmän kuparia. Kupriitin kidejärjestelmä on kuutiollinen. Sen kiteet ovat kuution muotoisia, 8-puoleisia, 12-puoleisia tai jopa monimutkaisempia.

Kiteet ovat läpinäkyviä tai -kuultavia, ja niissä on hehkuva tai metallinomainen loiste. Monet niistä ovat melko kauniita, joten keräilijät himoitsevat niitä. Kupriittikiteet ovat punaisia, joskus tummanpunaisia ja joskus vihreän malakiittimineraalikuoren peitossa. Malakiitti saattaa korvata kupriitin vähitellen. Tätä kutsutaan pseudomorfismiksi. Kupriitti liukenee typpihappoon. Jos sitä pidetään liekin yllä, se sulaa ja muuttaa liekin vihreäksi. Jos hehkuvalle puuhiilelle asetetaan pieni kupriitinpalanen, kupriitti palaa ja jättää jälkeensä kuparihipun.

Kalkantiitti on yksi kupriitin esiintymismuodoista. Se koostuu hienoista hiusmaisista punaisista kiteistä. Se on suojattava pölyltä, sillä pölyä on vaikea poistaa vaurioittamatta kiteitä.

Kupriitin kovuus on Mohsin asteikolla vain 3½–4. Sitä on erittäin helppo raaputtaa taskuveitsellä.

Kupriitilta puuttuu fluoresenssi.

## Katso myös
* Limoniitti

## Lähteet

## Aiheesta muualla
 
* Mindat.org: Cuprite 
* Webmineral.com: Cuprite Mineral Data
Kiwayu

**Kiwayu** on saari Lamun saaristossa Kenian rannikolla Intian valtameressä. Se on kauimmaisin saariston saarista. Saari on sukeltajien ja snorklaajien suosima rauhallinen paikka.

## Lähteet
Koo Ja-cheol

**Koo Ja-cheol** () (s. 27. helmikuuta 1989, Chungju, Pohjois-Chungcheong, Etelä-Korea) on eteläkorealainen jalkapalloilija. Ja-cheol pelaa nykyään saksalaisessa VfL Wolfsburgissa, jossa debytoi 2011. Sitä ennen Ja-cheol pelasi kotimaassaan Jeju Unitedissa. Hän on voittanut urallaan vuoden 2011 AM-kilpailujen parhaan maalintekijän tittelin ja samoissa kilpailuissa Aasian-mestaruus pronssia. Ja-cheol pelasi myös alle 20-vuotiaiden MM-kilpailuissa viisi ottelua.

## Lähteet

## Aiheesta muualla
Shamrock Rovers FC

**Shamrock Rovers Football Club** (iiriksi *Cumann Peile Ruagairí na Seamróige*) on jalkapalloseura Dublinin kaupungista Irlannista. Joukkue pelaa Irlannin valioliigassa, korkeimmalla sarjatasolla.

Shamrock Rovers on Irlannin menestynein jalkapalloseura: se on voittanut 17 kertaa Irlannin mestaruuden ja 25 kertaa Irlannin cupin.

## Saavutukset
; Irlannin mestari (22): 1922–1923, 1924–1925, 1926–1927, 1931–1932, 1937–1938, 1938–1939, 1953–1954, 1956–1957, 1958–1959, 1963–1964, 1983–1984, 1984–1985, 1985–1986, 1986–1987, 1993–1994, 2010, 2011, 2020, 2021, 2022, 2023, 2025.

; FAI Cup – voittaja (25): 1924–25, 1928–29, 1929–30, 1930–31, 1931–32, 1932–33, 1935–36, 1939–40, 1943–44, 1944–45, 1947–48, 1954–55, 1955–56, 1961–62, 1963–64, 1964–65, 1965–66, 1966–67, 1967–68, 1968–69, 1977–78, 1984–85, 1985–86 ja 1986–87, 2019 

; Irlannin liigacupin voittaja (1):1976–1977

## Lähteet

## Aiheesta muualla
* Seuran kotisivut
Tom Cavanagh

**Tom Cavanagh** voi tarkoittaa seuraavia henkilöitä:

*Tom Cavanagh, yhdysvaltalainen jääkiekkoilija
*Tom Cavanagh, kanadalainen näyttelijä
*Tommy Cavanagh, englantilainen jalkapalloilija ja valmentaja
Bobino

**Bobino** on konserttisali Pariisissa, 14. arrondissementissa. Bobinon entinen nimi on Theatre de Luxembourg. Siellä on esittänyt konsertteja muun muassa Josephine Baker, Barbara, Georges Brassens, Edith Piaf, Dalida ja Juliette Greco.

## Lähteet
Louis Leplée

**Louis Leplée** (7. huhtikuuta 1883 Bayonne – 6. huhtikuuta 1936 Pariisi) oli pariisilaisen Le Gerny's –kabareen omistaja. Hän löysi vuonna 1935 Édith Piafin kadulta, ja pyysi häntä esiintymään kabareessaan. Leplée antoi hänelle myös nimen ”La Môme Piaf”.

Leplée murhattiin kotonaan Pariisissa 6. huhtikuuta 1936.

## Lähteet
Munakka

**Munakka** on kylä ja taajama Ilmajoella. Se sijaitsee Seinäjoen läheisyydessä, noin 10 minuutin ajomatkan päässä. Munakassa on asukkaita vajaa 500 ja taajama-alueella noin 200.

Kylässä on alakoulu, nuorisoseurantalo ja päiväkoti, jossa on opetusta myös esikoululaisille. Vuonna 1923 rakennettu nuorisoseuratalo on harrastus- ja kokoontumispaikka. Kylällä toimii useita aktiivisia seuroja ja yhdistyksiä, esimerkiksi Munakan urheilijat, Munakan nuorisoseura ja Munakan kylätoimikunta. Munakan pesäpallo- ja yleisurheilukenttä sijaitsee nuorisoseuratalon vieressä.

Munakan eteläpuolella avautuu Ilmajoen Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.

MTV3:n Putous-viihdeohjelman vuoden 2011 tuotantokauden sketsihahmokilpailun voittanut hahmo Munamies on kertonut asuinpaikakseen Munakan. Munakan nuorisoseuran pihassa oleva pieni vaja omistettiin hänelle.

## Lähteet

    

## Aiheesta muualla
*Munakan kyläsivut
*Munakan kyläesite  Liiveri ry:n sivustolla
David Skogman

**David Skogman**, nimi alun perin *Taave Mikkola* (10. marraskuuta 1840 Mouhijärvi – 26. toukokuuta 1867 Suodenniemi) oli suomalainen kansatieteilijä ja pappi.

Skogmanin vanhemmat olivat torppari Mikael Mikkola ja Saara Stiina Juhontytär. Hän pääsi ylioppilaaksi 1860, suoritti teologian erotutkinnon 1862 ja hänet vihittiin papiksi vuonna 1863, minkä jälkeen hän toimi väliaikaisena pappina useissa Satakunnan seurakunnissa. Viimeksi Skogman toimi vuodesta 1865 alkaen Suodenniemen pitäjänapulaisena.

Suomalaisen kirjallisuuden seuran stipendiaattina Skogman kiersi Satakunnassa vuonna 1861, keräten kansanperinnettä. Keruumatkansa tulokset hän julkaisi vuonna 1864 Suomi-kirjan kirjoituksessa *Kertomus matkoiltani Satakunnassa muisto-juttuja keräilemässä*. Vuonna 1865 hän oli toistamiseen seuran apurahan turvin keräämässä perinnetietoa, mutta nyt Pohjois-Norjan ja Pohjois-Ruotsin suomalaisten keskuudessa. Matka sai sikäläisessä lehdistössä aiheettomasti valtiollisen leiman.

Skogmanin kuoltua vuonna 1867 keuhkotautiin tämän keruumatkan tulokset julkaistiin postuumisti vuonna 1870 Suomi-kirjassa keskeneräisenä kirjoitelmana *Suomalaiset Ruotsissa ja Norjassa*.

Skogmanin puoliso vuodesta 1866 oli Emmy Fredrika Böcker (k. 1923).

## Lähteet
*  Sivu 694.
* 
* Merkkihenkilöitä Suodenniemellä : David Skogman

## Aiheesta muualla
* Skogmanin Kertomus matkoiltani Satakunnassa muisto-juttuja keräilemässä, Suomi 1864, nro 2, s. 125 Kansalliskirjaston Historiallisessa Sanomalehtikirjastossa
* Suomalaiset Ruotsissa ja Norjassa, Suomi 1870, nro 8, s. 131 Kansalliskirjaston Historiallisessa Sanomalehtikirjastossa
* David Skogmanin elämä, osa 1 ja osa 2. Sukelluksia Suodenniemen historiaan -blogi.
Kosava

**Kosava** () eli **Kossovo** (, , ) on pikkukaupunki Ivatsevitšyn hallinnollisessa piirissä Brestin alueella Valko-Venäjän lounaisosissa. Maanteitse Kosava sijaitsee 14 kilometriä Ivatsevitšyn kaupungin luoteispuolella. Vuoden 2009 väestönlaskennan mukaan kaupungin asukasluku oli 2&nbsp;029.

Pikkukaupungin tunnetuimpia nähtävyyksiä ovat Kosavan linna ja Tadeusz Kościuszkon synnyintalon paikalla toimiva museo. Nämä sijaitsevat runsas 2 kilometriä Kosavan keskustan luoteispuolella.

*Kosavan linna* oli Puslowskin perheen palatsiksi 1800-luvun puolivälissä (1838–) retrogoottilaiseen tyyliin rakennettu näyttävä linnamainen kokonaisuus. Sittemmin raunioitunut rakennus on suosittu turistikohde ja sitä on viime vuosina restauroitu.

Muun muassa Yhdysvaltain vapaussodassa linnoitustöistä vastaavana insinöörinä taistellut ja kenraaliksi kohonnut, sittemmin niin Yhdysvalloissa, Puolassa, Liettuassa kuin Valko-Venäjälläkin sankarina pidetty kenraali Tadeusz Kościuszko (1746–1817) syntyi aatelisperheeseen nykyisen Kosavan luoteispuolella sijainneessa talossa. Alkuperäisen talon mallin mukaan valmistui 2004 uusi, nykyään museona toimiva rakennus Kosavan linnan läheisyyteen.

## Lähteet

## Aiheesta muualla

* Lyhyt kuvaus kaupungista   (garady.org)
* Tietoa kaupungista  (dorogiby.info)
* Тадеуш Костюшко - kaupungissa syntyneestä vapaustaistelijasta Tadeusz Kościuszkosta   (belarustourism.by)
* WikiMapia karttalinkki, kohteiden selitykset pääosin  tai 
* Neuvostoliiton aikaisia topografiakarttoja alueesta 
*Коссовскую жемчужину поднимут из руин - Kosavan helmi nousee raunioista (Kosavan linnasta)  (naviny.by)
* Kuvia kaupungista  (globustut.by)
* Kuvia kaupungista ,  ja  (radzima.org)
Abdikaatio

**Abdikaatio** tarkoittaa virasta eroamista tai arvosta ja vallasta luopumista. Abdikaatiolla on tarkoitettu erityisesti kruunusta luopumista. Abdikaatioon liittyy juhlava erosta ilmoittaminen.

## Aiheesta muualla

* Luettelo kruunusta luopuneista monarkeista

## Lähteet
Koreansalmi

**Koreansalmi** (, hanja , *Daehan Haehyeop*;  tai , *Tsushima Kaikyō* tai *Chōsen Kaikyō*) on salmi joka sijaitsee Etelä-Korean ja Japanin välillä. Salmi yhdistää Itä-Kiinanmeren ja Japaninmeren. Se rajoittuu pohjoisessa Korean niemimaan eteläpuolelle, ja etelässä Japanin lounaissaariin.

Japanissa Koreansalmi tunnetaan yleisemmin nimellä Tsushiman salmi. Tsushiman salmella saatetaan viitata myös tarkemmin Tsushiman saariston ja Japanin pääsaarten väliin jäävään salmeen.

## Lähteet
Via Campesina

**Via Campesina** on kansainvälinen maanviljelijöiden liike, johon kuuluu noin 150 järjestöä yli 70 maasta. Liikkeen piiriin kuuluu kaikkiaan noin 200 miljoonaa maanviljelijää Afrikasta, Aasiasta, Euroopasta sekä Pohjois- ja Etelä-Amerikasta. Via Campesina on itsenäinen, poliittisesti ja taloudellisesti riippumaton liike, joka ajaa ruokasuvereniteettia ratkaisuksi maatalouden ekologisiin ja sosiaalisiin ongelmiin. Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivat ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.

European Coordination Via Campesina ECVC koordinoi Via Campesinan toimintaa Euroopassa. ECVC:n kuuluu 26 jäsenjärjestöä 18 Euroopan maasta. ECVC:n suomalainen jäsenjärjestö on Etelä-Suomen Luonnonmukaisen viljelyn yhdistys ESVY. Pohjoismaisia jäsenjärjestöjä on ESVY:n lisäksi kolme: Frie Bønder-Levende Land Tanskasta, Norsk Bonde-og Smabrukalag Norjasta ja NORDBRUK Ruotsista.

## Aiheesta muualla
*Liikkeen kotisivut   
*Eurovia      
*Esvy
ECVC

**European Coordination Via Campesina** (ECVC) on eurooppalaisten perheviljelijöiden järjestö. Se on osa kansainvälistä Via Campesina liikettä. European Coordination Via Campesinaan kuuluu 26 jäsenjärjestöä 18:sta Euroopan maasta. Suomesta järjestöön kuuluu Etelä-Suomen Luonnonmukaisen viljelyn yhdistys ESVY ry. Pohjoismaisia viljelijäjärjestöjä on mukana ESVY:n lisäksi kolme: Frie Bønder – Levende Land Tanskasta, Norsk Bonde - og Smabrukarlag Norjasta ja NORDBRUK Ruotsista.

ECVC ajaa muutoksia Euroopan maatalouspolitiikkaan. Maatalouden elinvoimaisuuden turvaamisen keskeinen elementti on ECVC:n mukaan maataloustuotteiden hinnan nostaminen tasolle, joka vastaa niiden tuotantokustannuksia. Via Campesinan keskeinen teema on ruokasuvereniteetti, eli oikeus määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.

## Aiheesta muualla
*www.viacampesina.org
*www.eurovia.org 
*www.esvy.fi
Esvy

**Etelä-Suomen Luonnonmukaisen Viljelyn Yhdistys** () on Uudenmaan ja Hämeen luomuviljelijöitä yhdistävä elin ja se on Luomuliiton ja European Coordination Via Campesinan ECVC:n:n jäsen. ESVYn toiminnan pääpaino on edunvalvonnassa. Lisäksi yhdistyksen tavoitteena on edistää luonnonmukaisesti tuotettujen elintarvikkeiden tuotantoa, tuntemusta ja käyttöä erityisesti Uudenmaan ja Kanta-Hämeen alueella.

ESVY edustaa Suomessa kansainvälistä Via Campesina -liikettä, jonka keskeisenä teemana on ruokasuvereniteetti. ESVY perustettiin 1989, ja sen puheenjohtajina ovat toimineet Ensio Heikkinen, Esa Partanen, Jaakko Luukkonen, Pentti Mattila ja Jukka Lassila.

## Aiheesta muualla
*Esvyn kotisivut
Ruokasuvereniteetti

**Ruokasuvereniteetti** tarkoittaa oikeutta määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet. Ruokasuvereniteettikäsitteen on nostanut esille La Via Campesina -liike. Via Campesina on itsenäinen, poliittisesti ja taloudellisesti riippumaton liike, joka ajaa ruokaomavaraisuutta (ruokasuvereniteettia) ratkaisuksi maatalouden ekologisiin ja sosiaalisiin ongelmiin. Suomesta liikkeeseen kuuluu Etelä-Suomen Luonnonmukaisen viljelyn yhdistys ESVY ry.

## Lähteet
Betty Mars

**Betty Mars** (synt. **Yvette Baheux**, 30. heinäkuuta 1944 Pariisi – 20. helmikuuta 1989 Pariisi) oli ranskalainen laulaja ja näyttelijä. Hän osallistui Eurovision laulukilpailuun vuonna 1972 kappaleella "Comé-Comédie" ja sijoittui 11. sijalle 18 kilpailijan joukosta.

Marsilla oli taloudellisia ongelmia, minkä vuoksi hän hyppäsi talonsa ikkunasta 31. tammikuuta 1989. Hän kuoli kolme viikkoa myöhemmin, 20. helmikuuta, sairaalassa.

## Lähteet
* encyclopédisque.fr

### Viitteet
Ucides cordatus

**Ucides cordatus** on viittoilijarapujen (Ocypodidae) heimoon kuuluva taskurapulaji, joka elää mangroveissa. Sitä tavataan Atlantin rannikoilla Yhdysvalloista Antilleille ja Brasiliaan asti. Se elää maahan kaivamissaan jopa 70 senttiä syvissä käytävissä. 

Brasilian pohjoisosissa tätä taskurapulajia kerätään ravinnoksi ja myyntiin. Säädetty alamitta on 6 sentin kuorenleveys, jonka eläin saavuttaa joskus alle vuodessa, joskus vasta 6–10 vuoden iässä.

## Lähteet
Agonaalinen rytmi

**Agonaalinen rytmi** ( tai *extreme ventricular bradycardia*) on sydämen kammioista lähtöisin oleva hidaslyöntinen rytmi, jossa sydän sykkii alle 20 lyöntiä minuutissa. Agonaalisessa rytmissä kammioissa esiintyy paikallinen ektooppinen alue, joka lähettää supistumiskäskyä. Agonaalinen rytmi on yleensä asystolea edeltävä rytmi ja johtuu yleensä sydänlihaksen laajasta kuolemasta. Potilailla, joilla tavataan agonaalista rytmiä, se etenee nopeasti asystoleen ja sydänperäiseen kuolemaan.

## Oireet
Agonaalinen rytmi vähentää sydämen toimintaa niin paljon, että potilas menee tajuttomaksi heti rytmin alettua.

## Hoito
Agonaalinen rytmi hoidetaan asystolen ohjeilla, eli aloitetaan painelu-puhalluselvytys ja annetaan adrenaliinia verenkiertoon.
Forssan Sanomat

**Forssan Sanomat** oli Forssassa vuosina 1904–1907 ilmestynyt sanomalehti.

Lehden perustivat Forssan yhteiskoulun rehtori Jooseppi Sajaniemi sekä samassa koulussa opettajana toiminut Santeri Nuorteva. Lehteä julkaistiin aluksi nuorsuomalaisessa hengessä, mutta vuoden 1905 suurlakon jälkeen lehti siirtyi tukemaan sosialismia. Lehden kannatus ei ollut kuitenkaan kovin vahvaa, ja suunnanmuutos karsi vanhoja lukijoita ja ilmoittajia. Helmikuusta 1907 lähtien lehteä julkaistiin nimellä *Yhdenvertaisuus*, mutta sekään ei menestynyt, ja lehden julkaiseminen loppui saman vuoden heinäkuussa.

## Lähteet

## Aiheesta muualla
*
Syrdarjan alue

**Syrdarjan alue** () on hallintoalue Uzbekistanin itäosassa. Sen keskus on Gulistonin kaupunki. Alueen pinta-ala on 4&nbsp;280 neliökilometriä. Asukasmäärä oli 914&nbsp;000 vuonna 2024.

## Maantiede, ilmasto ja luonto
Syrdarjan alue rajoittuu pohjoisessa Kazakstaniin, idässä Taškentin alueeseen, etelässä Tadžikistaniin ja lännessä Jizzaxin alueeseen. Se on pääosin luoteeseen viettävää Nälkäaron kumpuilevaa tasankoa. Idässä on Syrdarjajoen laakso.

Seudulla vallitsee kuiva mannerilmasto. Keskilämpötila on tammikuussa –2:sta –6:een ja heinäkuussa 27–29 astetta. Vuotuinen sademäärä on 180–220 millimetriä. Sateita saadaan etupäässä talvella. Voimakkaat lämpötilan vaihtelut ja haihtuminen haittaavat maanviljelyä.

Tärkein joki on itärajalla virtaava Syrdarja, jonka vettä käytetään kanavien ja tekojärvien avulla maatalouden keinokasteluun. Maaperän suolaisuutta vähentämään on rakennettu poistovesikanavia.

Luonnonvarainen kasvillisuus koostuu etupäässä pensaista ja ruohokasveista. Viljelyalueille on istutettu suojametsiä. Eläinkuntaan kuuluvat kettu, susi, kultasakaali, villisika, kuhertajagaselli, monet jyrsijä- ja matelijalajit, linnuista kaspianaavikkonärhi, kertut ja hietakyyhkyt.

## Hallinnollinen jako ja asutus
Vuonna 1963 perustettuun alueeseen kuuluvat Gulistonin, Shirinin ja Yangiyerin aluetasoiset kaupungit ja 8 piirikuntaa: Boyovut, Guliston, Mirzaobod, Oqoltin, Sardoba, Sayhunobod, Sirdaryo ja Xovos. Muut kaupungit ovat Sirdaryo ja Baxt. Taajamia on 25, maaseudun itsehallintoalueita 3 ja maaseutuasutuksia 257.

Asukkaat ovat etupäässä uzbekkeja (79 %). Lisäksi on muun muassa tadžikkeja (9 %), venäläisiä (3 %), kirgiisejä (2 %) ja kazakkeja (2 %). Kaupunkiväestön osuus oli 43 prosenttia vuonna 2024.

## Talous ja liikenne
Syrdarjan alueen pääelinkeinot ovat maatalous ja teollisuus. Viljelysmaata on 245&nbsp;000 hehtaaria. Alue on Uzbekistanin tärkeimpiä puuvillan tuottajia. Lisäksi viljellään viljaa, vihanneksia, perunaa, öljykasveja, hedelmiä ja tuotetaan silkkikuitua. Tuotantoeläimiä ovat naudat, lampaat, vuohet, hevoset ja siipikarja.

Alueella on puuvilla-, tekstiili-, elintarvike- ja rakennustarviketeollisuutta. Sähköenergiaa tuottavat Farhodin vesivoimalaitos ja Syrdarjon lämpövoimala. Maantie- ja rautatieyhteydet johtavat Taškentiin, Samarkandiin ja Ferganan laaksoon.

## Kulttuuri
Gulistanissa toimii yliopisto. Kultturilaitoksia ovat kotiseutumuseo, teatteri, taidegalleria ja kansantaiteen keskus. Rakennusmuistomerkkeihin kuuluu 1500-luvulla rakennettu vesisäiliö eli *sardoba* samannimisessä piirissä.

## Lähteet

## Aiheesta muualla

* Syrdarjan alueen kotisivut
FLIR-järjestelmä

**FLIR-järjestemä** (**FLIR** = *Forward Looking Infrared*) on lämpökameratekniikka, jota käytetään yleisimmin erilaisissa sotilaskäyttöön suunnitelluissa ajoneuvoissa, helikoptereissa tai sotalaivoissa.

## Lähteet
Nikita (vuoden 2010 televisiosarja)

**Nikita** on yhdysvaltalainen toiminta-draamasarja, joka alkoi Yhdysvalloissa The CW -kanavalla 9. syyskuuta 2010. The CW on esittänyt sarjan kaikki neljä tuotantokautta. Sarjan päätähtenä on Maggie Q:n esittämä karkuteille lähtenyt salamurhaaja Nikita, joka aikoo kukistaa hänet pettäneen työnantajansa.

Sarja perustuu ranskalaiseen elokuvaan *[[Tyttö nimeltä Nikita]]* (1990), sen uudelleenfilmatisointiin ** (*Point of No Return*, 1993) ja alkuperäiseen televisiosarjaan *[[Nikita (vuoden 1997 televisiosarja)|Nikita]]* (*La Femme Nikita*, 1997).

## Näyttelijät ja hahmot

## Juoni
Nikita oli kaduilla elävä nuori, joka päätyi vankilaan. Jaosto-niminen salainen järjestö, joka värvää ongelmissa olevia nuoria salamurhaajiksi ja vakoojiksi, lavasti Nikitan teloituksen ja koulutti tämän agentikseen uskotellen omaavansa hyvät tarkoitusperät. Kun Nikita sai tietää totuuden, hän pakeni ja vannoi tuhoavansa Jaoston. Nyt hänellä on apunaan rankan lapsuuden kokenut Alex, joka liittyy myyräksi Jaostoon. Kaksikko pyrkii kaatamaan Jaoston kokonaan operaatio kerrallaan ja samalla hankkimaan lisää liittolaisia puolelleen. 

## Aiheesta muualla
* Sarjan virallinen kotisivu
*
Duck Sauce

**Duck Sauce** on yhdysvaltalais-kanadalainen DJ-kaksikko, jonka jäseniä ovat Armand Van Helden ja A-Trak.

Vuoden 2010 kesällä Duck Sauce julkaisi kappaleen "Barbra Streisand", nimettynä samannimiselle laulajalle (Barbra Streisand). Kappaleen New Yorkissa kuvatulla musiikkivideolla esiintyy useita tunnettuja muusikkoja, tuottajia, DJ:tä, sekä Barbra Streisand -imitaattori.

## Diskografia

### Singlet

* "aNYway" albumilta *Quack*, 2009
* "Barbra Streisand" albumilta *Quack*, 2010
* "Big Bad Wolf", 2011
* "It's You" albumilta *Quack*, 2013
* "Radio Stereo" albumilta *Quack*, 2013
* "NRG" albumilta *Quack*, 2014
* "Ring Me" albumilta *Quack*, 2014
* ”Smiley Face”, 2020
* ”Get to Steppin”, 2020
* ”Captain Duck”, 2020
* ”I Don’t Mind”, 2020
* ”Mesmerize”, 2020

### Muut kappaleet
* "Grand Steppin" albumilta *Greatest Hits*, 2009
* "You're Nasty" albumilta *Greatest Hits*, 2009
* "The Motion" albumilta *Greatest Hits*, 2009

### Remixit

* Chromeo, kanssaesittäjänä La Roux – Hot Mess, 2011
Henry Hathaway

**Henry Hathaway** (oik. **Henri Leonard de Fiennes**, 13. maaliskuuta 1898 – 11. helmikuuta 1985) oli yhdysvaltalainen elokuvaohjaaja ja -tuottaja.

Toimittuaan aiemmin näyttelijänä ja apulaisena Hathaway aloitti ohjaajana 1930-luvun alkupuolella sarjalla Zane Grey -filmatisointeja, joissa pääosassa oli Randolph Scott. Elokuvissa *Ikuinen liekki* ja *Bengalin sankarit* pääosaa näytteli Gary Cooper. Vuodesta 1942 Hathaway työskenteli Twentieth Century Foxilla ja ohjasi useita film noir -elokuvia sekä muun muassa Marilyn Monroe -elokuvan *[[Niagara (elokuva)|Niagara]]*. Hathaway ohjasi 1960-luvulla John Wayneä elokuvissa *Alaskan hurjapäät*, *Areenan hurjapäät*, *Voittamattomat veljekset* ja *[[Kova kuin kivi (vuoden 1969 elokuva)|Kova kuin kivi]]*.

## Lähteet

## Aiheesta muualla
* 
* Henry Hathaway's Gravesite
Kyrklund

**Kyrklund** on muun muassa seuraavien suomalaisten henkilöiden sukunimi:

* Harald Kyrklund (1881–1965), insinööri, kemisti ja koneenrakennuksen professori 
* Karl Gustaf Kyrklund (1854–1916), lääkäri ja yksi Duodecim-seuran perustajajäsenistä
* Kyra Kyrklund (s. 1951), kouluratsastaja, Ulli Kyrklundin tytär
* Ulli Kyrklund (o.s. *Leván*, 1927–2011), valokuvaaja 
* Willy Kyrklund (1921–2009), Ruotsissa asunut suomalainen kirjailija

## Entisenä nimenä
*Jukka Kyrki (vuoteen 1935 *Kyrklund*, 1915–1988), kemisti, professori
Ulli Kyrklund

**Ulli Kyrklund** (o.s. Leván 19. syyskuuta 1927 – 13. tammikuuta 2011) oli suomalainen valokuvaaja, joka erikoistui ruokakuvaukseen. 

Kyrklundin tytär on kouluratsastaja Kyra Kyrklund.

## Teokset
*Kutsutaan ystäviä: keittokirja juhlien järjestämistä varten, ruokaohjeet: Anna Maria Lemby, kuvat: Ulli Kyrklund, [ruots. alkuteoksesta suom. Marja-Leena Närhi, piirrokset: Dagmar Leijer]. Otava, 1980
*Parhaat ruokasienet ja sieniruoat, [teksti, kuvat ja piirrokset:] Ulli Kyrklund. WSOY, 1982 
*Silli- ja silakkaherkut, Ulli Kyrklund, ruots. alkuteoksesta Strömming och sill suom. Eija Stenqvist. Kirjayhtymä, 1980 
*Uusia grilliherkkuja, alkuteos: Läckert grillat, suom. Aila Pakarinen, teksti ja ruokaohjeet: Eva Högdal ... ym., kuvat: Ulli Kyrklund, piirrokset: Erich Lyngbye. Kauppiaitten kustannus, 1976

## Lähteet
Gianni Alemanno

**Giovanni "Gianni" Alemanno** (s. 3. maaliskuuta 1958 Bari, Italia) on italialainen Vapauden kansa -puolueen poliitikko. Vuosina 2001–2006 Alemanno oli Italian maatalousministeri Silvio Berlusconin toisessa ja kolmannessa hallituksessa. Hän toimi Rooman 63. pormestarina 28. huhtikuuta 2008 – 13. kesäkuuta 2013.

## Lähteet
Keitetty hauki

**Keitetty hauki** oli suomalainen yhtye, joka julkaisi yhden albumin Kompass-levymerkillä. *Sille joka ymmärtää* ilmestyi vuonna 1978.

## Kokoonpano
* Keijo Lindgren, laulu, kitara
* Kari Kilpeläinen, laulu, kitara
* Timo Mäkinen, laulu, basso
* Aarre Valo, rummut
* Olavi Niemi, koskettimet

## Diskografia
* *Sille joka ymmärtää* (1978)

## Lähteet

## Aiheesta muualla
*
Helsingfors-Posten

**Helsingfors-Posten** oli Helsingissä vuosina 1902–1905 ilmestynyt ruotsinkielinen sanomalehti.

Lehti perustettiin täyttämään ruotsinmieliseen lehtikenttään jäänyttä aukkoa, kun Nya Pressen- ja Aftonposten-lehdet oli lakkautettu vuonna 1900 ja Dagligt Allehanda vuonna 1901. Lehden vastaava toimittaja oli Karl Flodin. Lehti ilmoitti ajavansa ruotsinkielisen väestönosan oikeuksia, mutta kannatti myös yhteistoimintaa suomenkielisten perustuslaillisten kanssa. 

Vuonna 1905 Helsingfors-Posten sai kilpailijan, kun Nya Presseniä alettiin julkaista uudelleen, ja vuoden 1906 alusta lehti päätettiin sulauttaa Nya Presseniin. 

## Lähteet
Andreas Aigner

**Andreas Aigner** (s. 24. syyskuuta 1984) on itävaltalainen ralliautoilija.

Aigner kilpaili ensimmäisen kerran rallin MM-sarjassa vuonna 2005 neljässä kilpailussa saavuttamatta pisteitä. Vuonna 2006 hän kilpaili 10 kilpailua Skodalla saavuttaen kolme pistettä Saksan rallissa, jossa sijoittui kuudenneksi. Vuonna 2007 Aigner kilpaili PWRC-sarjassa sijoittuen sijalle 13. Vuonna 2008 Aigner voitti PWRC-luokan kilpailun Argentiinan rallissa, Akropolis-rallissa ja Turkin rallin voittaen PWRC-sarjan mestaruuden. WRC-sarjassa hän saavutti yhden pisteen juuri Argentiinan rallista.

## Lähteet
Johan Lewis & Korjaa Bois

**Johan Lewis & Korjaa Bois** oli suomalainen valenimillä esiintyneiden teatteriopiskelijoiden huumori-rock-yhtye, joka julkaisi yhden albumin Love Records -levymerkillä.

## Kokoonpano
* Johan Lewis (Kari Sorvali) – laulu 
* Tino Sandos (Matti Pellonpää) – huuliharppu, laulu, rummut 
* Ijan Kochta (Harri Hyttinen) – hanuri, soolokitara, laulu 
* Teddy-boy Daltton (Kari Väänänen) – kitara, laulu 
* Ronnie "Fox" Dahlberg (Arto af Hällström) – basso, laulu 
* Janos Wydek (Kalle Pursiainen) – rummut, laulu 

## Diskografia
* *[[Jätenauhaa.. eli rakkautta koko kansalle]]* (1978)

## Lähteet

## Aiheesta muualla
* 
* Johan Lewis & Korjaa Bois -diskografia tekijätietoineen ja eri julkaisuineen verkkosivustolla Discogs.com (englanniksi)
Immelmannin käännös

**Immelmannin käännös** (myös pelkkä **immelmann**) viittaa kahteen erilaiseen lentokoneella tehtävään kääntöliikkeeseen, jossa koneen suunta muuttuu nopeasti päinvastaiseksi. Manööveri on nimetty ensimmäisen maailmansodan hävittäjälentäjän, saksalaisen Max Immelmannin, mukaan. Tuolloin tällä ilmataisteluliikkellä haettiin uusi hyökkäysasema sen jälkeen, kun oli ensin kertaalleen jo hyökätty toista konetta vastaan. Modernissa taitolennossa immelmann on liikesarja, jossa suunta muuttuu nopeasti 180 astetta eli tehdään paluu tulosuuntaan, mutta kone lentää nyt aiempaa korkeammalla.

## Historiallinen ilmataisteluliike

Alun perin Immelmannin käännökseksi kutsuttiin erilaista liikettä kuin nykyään. Historiallinen immelmann oli pystykäännös, jossa lentäjä ensin syöksyi viholliskoneen kimppuun ja veti sen jälkeen koneen ylös. Kun kone oli lähes pysähtynyt, lentäjä käänsi koneen ympäri sivuperäsimellä ja syöksyi uudestaan vihollisen kimppuun.

## Nykyaikainen taitolentoliike

Nykyään nimeä *immelmann* käytetään liikesarjasta, jossa lentokoneen kulkusuunta muuttuu nopeasti 180 astetta eli tehdään paluu tulosuuntaan. Liikkeessä tehdään puolisilmukka, jonka laella kone oikaistaan eli käännetään oikeinpäin. Liikkeen alussa lentäjä vetää koneen ylös kuten normaaliin silmukkaan lähtiessä. Kun kone on ylösalaisin silmukan korkeimmassa kohdassa, lentäjä pyöräyttää koneen taas oikein päin ja jatkaa lentoa suoraan. Liikkeessä tapahtuu siis oikeastaan kaksi 180 asteen käännöstä: puolisilmukan jälkeen kone pyörähtää pituusakselinsa ympäri eli lentäjä oikaisee koneen ja se palaa tulosuuntaansa. Immelmanniin kuuluu jyrkkä nousu, joka hidastaa konetta merkittävästi, joten tätä liikettä, tai muita vastaavia ei kannata käyttää puolustautumiseen.

Kaikki lentokoneet eivät immelmanniin kykene: joko moottorin tehot eivät riitä tai moottorin rakenne estää lentämisen ylösalaisin. Varhaisista koneista harva olisi nykyaikaiseen immelmanniin edes pystynyt: Niillä olisi ollut hankala oikaista konetta eli toteuttaa puolisilmukan jälkeinen pyörähdysliike ylösalaisesta asennosta normaaliin vaakalentoon.

Vastaava liike voidaan tehdä myös toisinpäin: Vaakalennossa kone pyöräytetään pituusakselinsa ympäri 180 astetta eli kone kääntyy ylösalaisin. Tämän jälkeen lennetään puolisilmukka alaspäin ja jatketaan vaakalentoa paluusuuntaan. Lentoliike tunnetaan englanniksi nimellä *Split S*. Koneen tulee olla riittävän korkealla ilmatilassa, jotta liikkeen pystyy suorittamaan turvallisesti. Toinen syy sille, miksi immelmann voi olla *Split S* -liikettä helpompi tai miellyttävämpi tehdä, on se että ylöspäin suuntautuvassa puolisilmukassa G-voimat eivät ole yhtä kovat kuin silloin jos liike tehdään päinvastoin, ja keho sietää kiihtyvyyttä paremmin päästä jalkoihin kuin toisinpäin.

## Lähteet

## Aiheesta muualla
Jupu Group

**Jupu Group** on suomalainen rockyhtye. Viulisti-säveltäjä Juhani "Jupu" Poutanen ja kitaristi Janne Louhivuori perustivat alkuperäisen kokoonpanon 1970-luvulla. Mikael Wiik tuotti kokoonpanon ainoaksi jääneen albumin *Ahmoo,* joka julkaistiin Hi-Hat-levymerkillä vuonna 1975. Levyn ilmestyessä kokoonpano oli jo hajonnut.

Vuonna 2020 Poutanen kokosi uuden nuorista muusikoista koostuvan kokoonpanon. Huhtikuussa 2021 yhtye äänitti albumin *[[Umpeen kasvoivat polut]],* joka sisältää instrumentaalikappaleita ja Helena Anhavan, Helvi Juvosen, Ōtomo no Yakamochin ja laulaja Meerika Ahlqvistin runoihin tehtyjä sävellyksiä.

## Kokoonpanot
#### Alkuperäinen kokoonpano
* Juhani Poutanen – viulu
* Jukka Linkola – koskettimet
* Janne Louhivuori – kitara
* Upi Sorvali – rummut
* Ilkka Hanski – basso

#### Nykyinen kokoonpano
* Meerika Ahlqvist - laulu, viulu
* Lotta Ahlbeck - sähköviulu, taustalaulu
* Heikki Saarenkunnas - basso
* Otto Porkkala - kitara
* Mikko Patama - koskettimet
* Oskari Niemi - rummut
* Juhani Poutanen - sävellykset, taiteellinen tuotanto

#### Ylen Pop-Liisa-ohjelmassa esiintynyt kokoonpano
* Juhani Poutanen – viulu
* Jukka Linkola – piano, sähköpiano, urut
* Janne Louhivuori – kitara
* Upi Sorvali – rummut, lyömäsoittimet, vihellys
* Ilkka Hanski – bassot
* Sakari Kukko – saksofoni, huilu, tama

## Diskografia
* *[[Ahmoo]]* (1975) LP, Hi-Hat, HILP 109
* *[[Jazz Liisa Vol. 5 - Jupu Group 1974]]* (2016, äänitetty vuonna 1974 livenä Yleisradion Liisankadun studioilla radiolähetystä varten) LP & CD, Svart Records
* *[[Umpeen kasvoivat polut]]* (2022) LP & CD, Svart Records

## Lähteet

## Aiheesta muualla
* 
* Jupu Group historiikki ja ''Ahmoo'' (1975) albumi tekijätietoineen verkkosivustolla Discogs.com 
* Jupu Group historiikki ja ''Ahmoo'' (1975) albumi tekijätietoineen sekä levyarvosteluita verkkosivustolla ProgArchives.com 
* Yhtyeen tuotanto kuunneltavissa suoratoistona verkkosivustolla Play.Spotify.com
Isokynsimö

**Isokynsimö** (*Draba glabella*) on pohjoisen pallonpuoliskon tundra-alueiden ristikukkainen kasvi. Isokynsimö luokitellaan Suomessa vaarantuneeksi lajiksi.

## Ulkonäkö ja koko
Monivuotinen isokynsimö kasvaa 15–30 cm korkeaksi. Varsi on haaraton ja lähes pelkästään tähtikarvainen, yläosista kuitenkin lähes kalju. Ruusukelehdet ovat suikeita, tavallisesti hampaisia ja kohtalaisesti tähti- ja niukasti hapsikarvaisia. Terävähampaisia varsilehtiä on 2–4 kappaletta. Noin 8 mm leveät kukat ovat kellanvalkeita. Isokynsimö kukkii Suomessa kesä-heinäkuussa. Hedelmistö on usein pitkävartinen. Lidut ovat pituudeltaan 7–12 mm, suikeita, litteitä, usein kierteisiä sekä kaljuja tai harvoin niukkakarvaisia.

Isokynsimö muistuttaa kalliokynsimöä (*Draba norvegica*) ja Suomessa harvinaista idänkynsimöä (*Draba cinerea*), jota pidettiin aikaisemmin isokynsimön muunnoksena.

## Levinneisyys
Isokynsimö kasvaa pohjoisella pallonpuoliskolla Fennoskandian vuoristoalueilta itään läpi Pohjois-Venäjän ja -Siperian tundravyöhykkeen, sekä Alaskassa ja Pohjois-Kanadassa. Lajia tavataan myös Grönlannissa, Huippuvuorilla ja Islannissa. Suomessa isokynsimöä tavataan harvinaisena Pohjois-Lapista. Voimakkain kanta on Enontekiöllä erityisesti Kilpisjärven alueella sekä Utsjoella Kevon luonnonpuistossa. Isokynsimöä on tavattu myös Inarissa, Sodankylässä ja Sallassa.

## Elinympäristö
Isokynsimö on kalkinsuosija. Se kasvaa kalliopahtojen ja kurujen kuivilla pengermillä ja soraikoilla, joskus myös kyläkedoilla. Suomessa laji on alapaljakan ja metsävyöhykkeen laji.

## Lähteet
* Jäkäläniemi, Anne: *Idänkynsimö*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 135–136.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.

### Viitteet

## Aiheesta muualla
* Kasviatlas 2021: Isokynsimön levinneisyys Suomessa.
* Pinkka, Lajintuntemuksen oppimisympäristö: Isokynsimö (''Draba glabella'')
* Luontoportti: Isokynsimö (''Draba glabella'')
* Pohjolan kasvien pauloissa: ''Draba glabella'' – isokynsimö
The Love Parade (kappale)

**The Love Parade** on pohjoisirlantilaisen The Undertones -yhtyeen singlejulkaisu vuodelta 1982. Se on ilmestynyt Ardeck-levymerkillä ja valmistaja on The Undertones Ltd. Tuottajina ovat toimineet Mike Hedges ja yhtye itse.

Singlen suojakuoren ja takakannen valokuvan viisimiehisestä yhtyeestä on toteuttanut Willie Doherty. Osallisena on ollut myös Bush Hollyhead.

Markkinoinnista, valmistuksesta ja jakelusta on vastannut EMI. Singlen suojakuoren on valmistanut Hollannissa EMI Services Benelux B.V., Uden.

## Kappaleet
;A-puoli
#The Love Parade (säv. Damian O’Neill, Michael Bradley)

;B-puoli
#Like That (säv. O’Neill, Bradley)

## Lähteet
* The Undertones s. *The Love Parade* / "Like That" (Ardeck 1A 006-64989, 1982)